 Et kvalt skrik over grå vestlandsnatur. En mann bærer sin kone ned i fryseboksen i kjelleren. Det er maleren Alex, som har tatt livet av sin kone Christina. Helen er på en slags flukt fra et nært forestående sølvbryllup. Hun dumper ned i sofaen hjemme hos Alex, på det fredelige småbruket, langt fra folk. Her inne hører man bare svake dunk fra en fiskeskøyte på fjorden, samt lyden fra en fryser som starter og stopper med jevne mellomrom.