 "Broder Gabrielsen" vekket i sin tid meget stor debatt, og allerede under innspillingen av filmen gikk bølgene høyt i pressen. Filmen retter en sterk advarsel mot religiøs fanatisme og mot samtidens vekkeslsespredikanter, og den møtte da også sterk motbør fra enkelte av disse. I filmen møter vi den nokså ubetydelige legpredikanten, Broder Gabrielsen (Alf Malland), som oppdager hvordan moderne musikk, rytmer og ekstase gir stor suksess når det gjelder å få tilhørerne til sin forkynnelse. Han får snart sitt store gjennombrudd, og holder ekstatiske vekkelsesmøter med tungetale og "helbredelser" ved hjelp av bønn. Det ender i mismot og nederlag da undrene uteblir for Gabrielsen, og personlig tragedier for de som har latt seg lede.